tomron87/hebrew-wikipedia-sentences-corpus huggingface dataset:
האמצעים הברוטאליים בהם נקטו הבלאק אנד טאנס וארגונים משטרתיים אחרים, אם כי היו יעילים מן הבחינה הצבאית הצרה, לא הועילו למטרה אשר לשמה שוגרו אלה לאי, ולעיתים אף עמדו בסתירה ליומרתם להשלטת חוק וסדר.
אמצעים אלה רק הגבירו את היחס השלילי של האוכלוסייה הקתולית באירלנד כלפֳי הבריטיםֳ.
בנוסף, בעיני בריטים רבים אמצעים כאלה לא עלו בקנה אחד עם הרצון של בריטניה להותיר את אירלנד תחת כנפיה.
אישים בריטים רבים, ובראשם המלך ג'ורג' החמישי, הסתייגו מאופי פעולות הבלאק אנד טאנס.
לעומתם, אחרים הביעו תחילה תמיכה בפעולות מיליציות העזר, בנסיבות בהן הפרת החוק חריפה והמונית מכדי שאמצעים משטרתיים רגילים יוכלו להתמודד עימה, אך בסופו של דבר רוב התומכים חזרו בהם, כאשר הבינו שאין בפעולות המיליציות כדי לתרום לחיזוק החוק והסדר באירלנד.
בין אלה היו ראש הממשלה, דייוויד לויד ג'ורג', ושר המלחמה וינסטון צ'רצ'יל.
הבלאק אנד טאנס פוזרו בסוף 1921, בד בבד עם ה-RIC, לאחר שבקיץ של אותה שנה פסק המרד האירי.
רוב אנשי הז'נדרמריה הבריטית, כוח שיטור שפעל בשנים הראשונות של המנדט הבריטי בארץ ישראל, ומנתה 762 שוטרים, היו יוצאי הבלאק אנד טאנס או דיוויזיית העזר.
אלה מהם אשר נענו לקריאה לשרת בארץ ישראל, קיבלו תחילה אימון במבצר עתיק בדרומה של אנגליה.
ב-13 באפריל 1922 יצאו מגויסי הכוח החדש לארץ ישראל באנייה "אוקספורד", ואחרי 17 יום, במהלכם התחוללו סערות בים, מרידות-זוטא נגד הפיקוד, ואפילו שביתה, כאשר נמנע ממגויסים לרדת לחוף, במהלך עגינה בגיברלטר – הגיעה האנייה לארץ.
השם הקשוח שעשו לעצמם באירלנד סייע עד מאוד ליכולת ההרתעה של הכוח אשר כונה "האירלנדים".
חלק מנורמות ההתנהגות שנרכשו באירלנד יושמו גם בארץ ישראל, בעיקר, אך לא רק, כלפי הערבים.
בין היתר, נזקפת לזכותם מיגורן של כנופיות השוד אשר פעלו בארץ ישראל בתקופה העות'מאנית.
היישוב, כללית, קיבל את בואם בשמחה.
לאחר פיזור הז'נדרמריה, בשנת 1926, אשר התאפשר, בין היתר, הודות להצלחתה בהבטחת הביטחון בארץ, הצטרפו רבים מבין יוצאיה למשטרת המנדטורית, ביניהם מפקד חברון, ריימונד אוסוואלד קפראטה ומפקד משטרת ירושלים, דאגלס דאף, אלא שנורמות ההתנהגות שרכשו התאימו פחות למשטרה רגילה.
על אף זאת, אפילו בשנות ה-40, היוו "האירלנדים" לשעבר רוב בקרב הקצונה המשטרתית הגבוהה של שלטון המנדט בארץ.
בלאק ריבר היא בירת מחוז סנט אליזבט שבדרום ג'מייקה.
העיר התפתחה כנמל השוכן על שפך נהר הנושא את אותו שם.
כיום העיר היא מרכז לתיירות אקולוגית באזור והשער לאזור החוף הנקרא "חוף האוצר" (Treasure Beach).
במאה ה-18 ובראשית המאה ה-19 הייתה העיר נמל משגשג לייצוא סוכר ולייבוא עבדים אפריקאים.
התפתחות המסחר בסוכר הצריכה את בנייתם של כמה מחסנים במקום.
כמה מהם משמשים היום את תעשיית התיירות ומהווים מקום משכנן של כמה מסעדות.
בלאק ריבר היא אחת הערים האירופאיות העתיקות שבג'מייקה.
היא מופיעה כבר על מפה משנת 1685. בנייתה תוכננה על ידי האחים ליידן מאנגליה, שלושה אנשים בעלי קרקעות חשובים באזור.
ב-1773 הועברה בירת המחוז מלאקוביה, השוכנת במרחק של 30 ק"מ מצפון מזרח אל בלאק ריבר.
זמן קצר לאחר מכן היא הפכה להיות המרכז המסחרי, הכלכלי והימי של המחוז.
בראשית המאה ה-20 היה הייתה שנייה רק לקינגסטון בחשיבותה.
במאות ה-18 וה-19 הייתה בלאק ריבר נמל פעיל ביותר שייצא עצים, רום, עורות ותוצרת חקלאית.
העצים היו מושטים במורד הנהר עד לנמל והובלו לאנגליה.
עבדים מאפריקה ומאיים אחרים בקריביים הובאו לכאן ונמכרו במכירה פומבית על הרציף שקיים עד היום.
ב-2007 ציינה בריטניה 200 שנה לחקיקתו של חוק הסחר בעבדים, ששם קץ לסחר בעבדים אפריקאים במושבות.
בבלאק ריבר הוקמה אנדרטה המנציחה את העבדים שנהרגו בטבח בספינת העבדים זונג ב-1781, בו הושלכו לים בקרבת מקום 132 עבדים.
בלאק סטאר ליין הייתה חברת ספנות שאורגנה בידי מרקוס גארבי, שהייתה אמורה בשלב ראשון להיות חברת ספנות שתנוהל וספינותיה ינווטו בידי שחורים, ובהמשך לפתח את כלכלת אפריקה על ידי פתיחת נתיבי סחר אל "היבשת השחורה".
שם החברה נועד להתכתב עם שמה של חברת הספנות הבריטית היוקרתית וייט סטאר ליין (קו הכוכב הלבן).
בטווח הארוך, אחרי הצלחתו המוגבלת של הקו הראשון של "בלאק סטאר ליין" בספינה יארמות', תכנן גארבי להפוך את החברה לצי ספינות שיעזור במימוש חלום החזרה לאפריקה.
למעשה, נחלה החברה הצלחה מוגבלת מאוד בשנות פעילותה (1919–1920), והיא התפרקה בעקבות תביעת משקיעים נגד גארבי באשמת מרמה.
למרות זאת, ולמרות שבפועל לא הובילה החברה, ולו שחור אחד לחופי אפריקה, נחשבת "בלאק סטאר ליין" כסמל מרכזי עבור חסידי רעיון החזרה לאפריקה.
דגל גאנה כולל כוכב שחור כהומאז' ל"בלאק סטאר" של גארבי.
אסטרטגיה בע"מ, הידועה במותג בלאק קיוב היא חברת מודיעין עסקי שפועלת בתל אביב, לונדון.
בלאק קיוב הוקמה בשנת 2010 על ידי דן זורלא ואבי ינוס, קצינים לשעבר באגף המודיעין.
רבים מעובדי החברה הם יוצאי אגף המודיעין, מוסד ושב"כ ומיוחסת לה קרבה לממשלת ישראל ולסוכנויות המודיעין שלה.
לקוחותיה הם טייקונים וחברות גדולות בישראל ובעולם.
החברה עוסקת במתן תמיכה לליטיגציה משפטית באמצעות איסוף מודיעין עסקי, איסוף ראיות וייעוץ אסטרטגי במסגרת תביעות, בוררויות וסכסוכים משפטיים.
החברה מביאה לשולחן הדיון המשפטי מודיעין תומך באיתור נכסים, ניתוח ניגודי עניינים והכרת המערכת החוקית במדינות זרות.
יכולות היומינט של בלאק קיוב הובילו לחשיפת מקרי הונאה, שוחד, הלבנת הון ושחיתויות.
החברה חשפה פרשיות שחיתות מסועפות בדרגים גבוהים באיטליה, פנמה ומקסיקו.
מומחיותה של בלאק קיוב באיתור נכסים הובילה לחשיפת נכסים מוסתרים ברחבי העולם בשווי של מיליארדי יורו, כמו במקרים של מוטי זיסר ואליעזר פישמן.
בשנת 2011 בלאק קיוב סיפקה שירותי מודיעין למולטי מיליונר וינסנט צ'נגוויז במספר מקרים, כאשר המרכזי שבהם כנגד המשרד להונאות חמורות בבריטניה (SFO), לאחר מעצרו כחלק מחקירה שניהל המשרד לאחר קריסת הבנק האיסלנדי "Kaupthing".
במסגרת זו החברה ניתחה את רשת הקשרים בזמן קריסת הבנק ואתגרה את המעצר וצווי החיפוש של המשרד, עד שבשנת 2013 הוכרע בבית המשפט כי הפעולות היו לא חוקיות זאת ועוד, על המשרד לפצות את וינסנט ב-3 מיליון ליש"ט ולפרסם התנצלות פומבית.
בשנים 2012–2014 היה משרד הביטחון לקוח של החברה, ועובדים מטעמה הועסקו בבסיס מודיעין של צה"ל.
בשנת 2014 נשכרה על ידי איש העסקים נוחי דנקנר על מנת לבחון את החלטת בית המשפט להעביר את בעלות חברת אי די בי חברה לפיתוח לידי איש העסקים מוטי בן משה.
במסגרת המחקר חשפו שמתבצעת חקירה בגרמניה כנגד חברת "ExtraEnergy", שבבעלות בן משה.
כמו גם איתרו עד שטען כי הוא בעל ראיות אודות העלמת הון והעלמת מיסים של בן משה.
בשנת 2014 החברה סיפקה ראיות לתובענה ייצוגית על סך 300 מיליון שקלים נגד חברת "טרה", המעידות כי החברה השתמשה בחומרים משמרים בהליך הייצור, אף על פי שמוצריה הוצגו כמוצרים "ללא חומר משמר".
ממשלת ארגנטינה שכרה את בלאק קיוב כדי שזו תאסוף מידע על קרן הגידור האמריקאית אליוט, אחת מנושיה של ארגנטינה, ותסייע בביטול פסק דין לפיו ממשלת ארגנטינה אמורה לשלם לנושים סכום של 1.33 מיליארד דולר.
בלאק קיוב נשכרה לסייע לחברת מיקרוגיל (מחצבות כפר גלעדי) בסכסוך היקר והמתוקשר שלה משנת 2011 עם חברת אבן קיסר.
לאחר יותר מ-6 שנים של הליך בוררות, בלאק קיוב שינתה את התמונה, כאשר סיפקה הקלטה במהלך מבצע שנערך בזמן טיול אופנים, של בכיר באבן קיסר, בה סתר את כל טענות מעסיקו.
בינואר 2017, הוכרע הסכסוך ונקבע כי אבן קיסר תשלם למחצבות כפר גלעדי מעל 50 מיליון שקל.
בשנת 2015 סייעו לאיש העסקים הטאיוואני נובו סו, בעלי חברת הספנות TMT, במאמציו לערער על פסק דין משנת 2014 לטובת "Lakatamia ספנות" במסגרתה סו נמצא אחראי על 47 מיליון דולר.
בלאק קיוב מסרה מודיעין לסנגורים של סו המעיד כי 20% מהוצאות המשפט שייכות לחברה בשם Slagen ספנות, אשר חדלה לפעול מרגע התביעה, ובכך נדרש להפחית מעלות השיפוט על סו באופן משמעותי.
באפריל 2016 נעצרו שניים מעובדי החברה ברומניה בחשד לריגול.
החברה ביצעה פרויקט לאיסוף ראיות נגד ראש הרשות למלחמה בשחיתות במדינה.
שניים מעובדי החברה נעצרו ולבסוף הורשעו בעבירות של הטרדה ופריצה למחשבים.
כעבור מספר שנים פורסם כי זורלא נחקר בפרשה, וטען במהלך חקירתו שסבר שהוא פועל באישור נשיא רומניה וראש השירותים החשאיים.
לטענת זורלא, גם מאיר דגן, ראש המוסד לשעבר אשר שימש כנשיא החברה באותה תקופה, היה בסוד העניינים.
בשנת 2016, AmTrust, חברת הביטוח האמריקאית שכרה את שירותי בלאק קיוב לאחר שחברת הביטוח חשדה שבוררות שבה היא מעורבת אינה מתנהלת בהגינות.
ממצאי החברה העלו ראיות חמורות לשחיתות במערכת המשפט האיטלקית, והחברה השיגה הוכחות לכך שהצד השני בבוררות שיחד את הבורר.
בעקבות ממצאי החברה, הבקשה המקורית לפיצויים מחברת הביטוח שעמדה על סך 2 מיליארד יורו, נסגרה בפשרה על סך 60 מיליון יורו בלבד.
בנוסף בשנת 2016, בלאק קיוב חקרו את חשדותיו של איש העסקים רמי לוי, הבעלים של רשת רמי לוי שיווק השקמה, כי ישנה יד מכוונת מאחורי פרסומים שליליים נגדו.
ממצאי החברה אימתו את חשדותיו ואלו שימשו בסיס לתביעה על סך 10 מיליון שקלים שהגיש רמי לוי נגד אייל רביד מרשת ויקטורי.
החברה סיפקה עדויות לפעילות של חברת יחצנות בשירות רשת ויקטורי, להסתת חקלאים נגד רמי לוי, תוך העברת מסרים שקריים, וניהול קמפיין תקשורתי נגדו.
באותה שנה, חברת אלסטום הצרפתית וחברת אפקון הישראלית שכרו במשותף את שירותי בלאק קיוב לסיוע במאבקן נגד מכרז החשמול של רכבת ישראל, בו זכתה חברת SEMI הספרדית.
בלאק קיוב הציגה הקלטות של בכירים ברכבת המעלות כשלים רבים במכרז, בין היתר העלאת ניקוד בלתי מוסברת של הזוכה.
על בסיס ממצאים אלו, בינואר 2018, אישר בית המשפט העליון, הסכם פשרה לפיו העבודה תחולק בין שלוש החברות ולקוחותיה של בלאק קיוב יקבלו עבודה בכ־580 מיליון שקל, לאחר שבמקור הפסידו במכרז.
בשנת 2017, חברת גפן השקעות ביומד תבעה את בעלי השליטה בחברת הביומד סיקאם ביות'רפיוטיקס, ביניהם איש העסקים מורי ארקין על סך 60 מיליון שקל.
בלאק קיוב, המתמחה בין היתר באיתור נכסים במקלטי מס ובכל העולם, נשכרה על ידי בנק הפועלים לעבודת איתור נכסים מקיפה של מוטי זיסר, שהותיר אחריו חוב גבוה לבנק.
בלאק קיוב סיפקה מודיעין והוכחות על נכסים רבים באירופה, שהוברחו מזיסר לבנו דוד, באמצעות רשת מתוחכמת של אנשי וחברות קש.
בין היתר אותרה רשת מלונות בבריסל, מתחם הכולל מלון וקניון באמסטרדם, רשת דירות בשטרסבורג וחברה בהונג קונג.
באמצעות החומר המודיעיני שאספה בלאק קיוב, השיג בנק הפועלים צו הקפאה מוחלטת של כל החברות של משפחת זיסר.
בתום הליך משפטי הגיעו הצדדים להסדר פשרה בפברואר 2018, לפיו יורשי זיסר ישלמו לבנק הפועלים 95 מיליון ש"ח.
בנובמבר 2017, פורסמה כתבת תחקיר בעיתון הניו יורקר שחשפה כי המפיק ההוליוודי, הארווי ויינסטין שכר את שירותי חברת בלאק קיוב.
ההסכם בין הצדדים נחתם באוקטובר 2016, במטרה למצוא את הגורמים העומדים מאחורי הקמפיין השלילי נגד המפיק, כשהסברה הייתה כי מדובר במתחרים או בבעלי עניין אחרים בחברתו של המפיק.
בחודשים הראשונים של הפרויקט, בלאק קיוב הצליחה במאמציה, אך לאחר שהחלו להתפרסם חשדות באשר לתקיפות מיניות אותן לכאורה ביצע ויינסטיין, חדלה החברה לעבוד על הפרויקט.
כפי שדווח לראשונה על ידי עיתון אל מונדו בתחילת שנת 2019, בלאק קיוב השיגה עדויות לשוחד ושחיתות בין עורך הדין חניו לסקור ושופטים שונים בפנמה, כולל שופט בית המשפט העליון במדינה, השופט אוידן אורטגה.
בלאק קיוב סיפקה הקלטות בהן עורך הדין הודה על קשריו הקרובים עם שופטים, בכירים בממשל ואף מאפיונרים.
כמו כן הודה עורך הדין שביכולתו להשפיע על הכרעות בית משפט, לעקוף בדיקות של פעילויות בלתי חוקיות ולהימנע מתשלום מיסים.
בפברואר 2019 פורסם כי בלאק קיוב סיפקה עדויות לכך שקטר מימנה ופעלה במטרה להכפיש ולבצע קמפיין שלילי ברחבי העולם נגד חברת NSO.
הקמפיין כלל תקיפות מחשבים, פרסומים בתקשורת מערבית וערבית, שידול לתביעות בבתי משפט במדינות שונות, ולחץ על ארגונים בינלאומיים.
ציר מרכזי בקמפיין הוא עזמי בשארה, חבר הכנסת הישראלי לשעבר, שנחשד בריגול וסיוע לארגון חזבאללה, וכיום יועץ קרוב לאמיר קטר.
באוגוסט 2021, הפודקאסט Darknet Diaries פרסם עדות ממקור ראשון אודות אנשי בלאק קיוב אשר עקבו אחרי עיתונאים וחבר הנהלת Citizen Lab ג'ון סקוט ריילטון (John Scott Railton).
באותה השנה פורסם כי בלאק קיוב חשפה נכסים מוסתרים של אליעזר פישמן בשווי של כ-100 מיליון יורו.
פישמן, שנחשב בעבר לאחד מעשירי ישראל, הוכרז כפושט רגל בשנת 2016. בלאק קיוב גילתה כי באמצעות ישויות משפטיות, נאמנים ובאי כוח, פישמן הסתיר נכסים וזכויות בהיקף עשרות מיליוני יורו ברחבי אירופה ובעיקר בגרמניה מקופת המפרק.
זאת באמצעות מחקר חברות מורכב ופגישות בכיסוי עם הנאמן הגרמני של פישמן ומקורבים נוספים.
בנוסף בשנת 2019, חשף ה"וול סטריט ג'ורנל" כי בלאק קיוב השיגה עדויות לשוחד ושחיתות של בכירים בחברת הנפט הלאומית המקסיקנית, המכונה Pemex.
ההקלטות הוגשו כחלק מתביעת ענק על סך 700 מיליון דולר שהוגשה בשנת 2018 על ידי Oro Negro, חברת קידוח נפט עם משקיעים אמריקאיים, בטענה כי Pemex הובילה את הראשונה לפשיטת רגל כאשר סירבה לשלם שוחד.
העדויות שבלאק קיוב סיפקה מציגות שחיתות ארוכת שנים בחברת הענק Pemex, בכל דרגות הניהול לרבות המנכ"ל.
בנוסף, עדויות אלו הוצגו בפני מחלקת המשפטים של ארצות הברית (DOJ) כחלק מחקירתם בנושא חברת Pemex.
במאי 2020, בלאק קיוב הגישה עבור איש העסקים בני שטיינמץ ראיות לבית משפט בניו יורק כי החברה הברזילאית ואלה (Vale SA) הסתירה מידע חיוני בנוגע לרישיונות כריה בגינאה שהושגו על ידי שטיינמץ.
במסגרת פעילות מבצעית שערכה 4 חודשים, הצליחה בלאק קיוב להשיג הקלטות של בכירים בחברת ואלה, בהן הודו כי החברה הניחה שרישיון הכרייה הושג באופן לא חוקי, כאשר הם חתמו על ההסכם עם שטיינמץ.
בפברואר 2021 אירע במדינת ישראל הזיהום הימי בזפת המכונה "זפת בסערה".
האירוע הביא לסגירת חופים ברחבי ישראל, והיה אחת מהפגיעות החמורות באיכות הסביבה שהתרחשו בישראל לאורך עשרות שנים.
האירוע זוהה כהדלפה, אך מקורו לא היה ידוע.
עם התפתחות החקירה וזיהוי המכלית אמרלד כאחראית לזיהום, ביצעה בלאק קיוב חקירת פרו בונו בעבור המשרד להגנת הסביבה שאיתרה את מבנה הבעלות ופרטים נוספים לגבי האניה.
ב-21.12.24 התפרסם בידיעת אחרונות כתבה על כך שבלאק קיוב חשפה פרשת ריגול עסקי הכוללת קשר מושחת בין שר לשעבר בממשלת איסלנד לבין איש עסקים וכוונתם לפעול לחידוש הרישוי לציד לווייתנים באיסלנד ועקב כך לא יתחדש הרישיון וכך ינצלו לווייתנים רבים.
באוגוסט 2025, חברת Black Cube הגישה תצהיר ומספר סרטונים לבית משפט בניו ג'רזי, שחשפו כי חברת Evolution AB, שבסיסה בשוודיה ומתמחה בהימורים מקוונים חיים, פעלה בשווקים שבהם הימורים מקוונים אינם חוקיים ("שווקים שחורים") ובמדינות המוטלות עליהן סנקציות.
על פי התצהיר, כחלק מתביעת דיבה ארוכה בין משרד עורכי דין בניו ג'רזי לבין Evolution AB, סוכני Black Cube התחזו לאנשי עסקים המעוניינים להקים בתי קזינו מקוונים או למשקיעים בתחום ההימורים כאשר פנו למנהלים נוכחיים ולשעבר של Evolution.
בסרטון אחד, מנהל הראה לסוכני Black Cube ראיות להכנסות שנוצרו בסודן משנת 2016, כאשר המדינה הוגדרה על ידי ארצות הברית כמדינה נותנת חסות לטרור.
הוא גם הצהיר כי לחברה יש שחקנים בסוריה, כולל משפחתו של נשיא סוריה בשאר אל-אסד, הנמצא תחת סנקציות אמריקאיות מאז 2011. בסרטון אחר, מנהל לשעבר מתאר כיצד Evolution השתמשה בשירותי צד שלישי כדי למכור את משחקיה במדינות כמו סין, דרום קוריאה, מלזיה ותאילנד שבהן הימורים מקוונים אינם חוקיים.
סרטונים נוספים שפורסמו במאי 2025 הראו כיצד סוכנים של בלאק קיוב, שנכחו פיזית בסוריה ובאיראן, שיחקו ומשכו זכיות ממשחקים של Evolution.
באפריל 2016, במסגרת העתירה של חברת אלסטום הצרפתית ואפקון הישראלית נגד מכרז החשמול של רכבת ישראל, נמתחה ביקורת על שיטות הפעולה של החברה על ידי השופטת מיכל אגמון גונן.
עם זאת, בינואר 2018, בית המשפט העליון הפך את ההחלטה, וקבע כי שימוש בחברת חקירות חיצונית, היא פעולה שניתן לנצלה כדי להוכיח טענתם של הצדדים הניזוקים.
על בסיס ממצאי החברה, בית המשפט העליון אישר פשרה סופית בעניין חשמול הרכבת בו לקוחות בלאק קיוב קיבלו 580 מיליון שקל, לאחר שבמקור הפסידו במכרז.
במרץ 2018, קיימברידג' אנליטיקה וחברת בלאק קיוב הכחישו כל אחת בנפרד את דברי עובד לשעבר של קיימברידג' אנליטיקה, כריסטופר ויילי, כי קיימברידג' אנליטיקה שכרה את שירותי בלאק קיוב.
באפריל 2018, בריטני קייזר, מנהלת בכירה בקיימברידג' אנליטיקה אישרה את ההכחשות והצהירה בעדות בפני הפרלמנט הבריטי כי בלאק קיוב אינה החברה עימה עבדה.
זמן קצר לאחר מכן, במהלך עדות בפני ועדת השיפוט של הסנאט האמריקאי, ויילי חזר בו מדבריו והכחיש את מעורבותה של בלאק קיוב במקרה.
בנוסף, מנכ"ל קיימברידג' אנליטיקה לשעבר אלכסנדר ניקס העיד בפני הפרלמנט הבריטי והכחיש שהחברה שכרה את שירותי בלאק קיוב.
במאי 2018, בלאק קיוב הכחישה פרסומים בתקשורת כי ממשל טראמפ שכר את שירותיה במטרה לאסוף מידע על בכירים בממשל נשיא ארצות הברית לשעבר, ברק אובמה.
בתגובה לפרסומים, מסרה בלאק קיוב כי לחברה אין קשר לממשל טראמפ, למקורבי טראמפ או להסכם הגרעין עם איראן.
באוקטובר 2018, נחשף בעיתון הארץ כי פעילותה של בלאק קיוב נעשתה על מנת להתחקות אחר מעבר כספים ונכסים איראניים, במטרה לחלטם, זאת בעקבות פסיקה של בית המשפט האמריקאי, המאפשרת לקרוביהם של קורבנות פעולות איבה, לתבוע מדינות התורמות לארגוני טרור.
עוד פורסם כי איסוף המודיעין נעשה, הן במטרה לאתר נכסים איראניים, והן על מנת להתחקות אחר סיוע של אנשי ממשל אובמה לאיראן, תוך כדי הפרת חוקים אמריקאיים או בינלאומיים, כדי למצוא גופים נוספים לתבוע כגון בנקים.
ב-6 ביוני 2019 שודר בתוכנית הטלוויזיה "עובדה" תחקיר על פעילותה של בלאק קיוב.
לקראת שידור התחקיר הגישה החברה לבית משפט בלונדון תביעת לשון הרע נגד "עובדה", על סך 15 מיליון ליש"ט, אך בנובמבר 2020 החברה משכה את התביעה וחויבה לשלם ל"עובדה" הוצאות משפט בסך 350 אלף ליש"ט.
מאיר דגן - ראש המוסד לשעבר, כיהן כנשיא הכבוד של החברה.
אפרים הלוי - ראש המוסד לשעבר.
כיהן כיו"ר המועצה לביטחון לאומי והמרכז ללימודים אסטרטגיים באוניברסיטה העברית.
יוחנן דנינו - מפכ"ל משטרת ישראל לשעבר, כיהן כיו"ר מגדל ביטוח.
אלוף גיורא איילנד - לשעבר ראש המועצה לביטחון לאומי (מל"ל), כיהן כראש אגף המבצעים ואגף התכנון בצה"ל.
רוברט אמאי - בכיר לשעבר ב-SFO (משרד ההונאה החמורה בבריטניה).
פרופ' אשר טישלר - נשיא המסלול האקדמי המכללה למינהל.
תת-אלוף מתי לשם - קיבל בשנת 1997 פרס ביטחון ישראל.
פול ריינרס - שותף לשעבר ב-Price Waterhouse ומחבר .
איתיאל מעיין - חבר בפאנל ייעוץ לקוחות של חברת מיקרוסופט.
גולן מלכה - לשעבר סגן נשיא שיווק ופיתוח עסקי של "נייס מערכות".
בלאק היפי הוא סופרגרופ היפ הופ אמריקאית מדרום לוס אנג'לס שבקליפורניה.
ההרכב נווסד בשנת 2008. הקבוצה מורכבת מהראפרים של החוף המערבי: אב-סול, ג'יי רוק, קנדריק לאמאר וסקולבוי קיו.
בלאק היפי נבנה לאחר שכל חבריו חתמו בחברת תקליטי האינדי טופ דואוג אנטרטיינמנט.
בלאק פריידיי , המוכר גם כמד פריידיי (Mad Friday), פרנטיק פריידיי (Frantic Friday) ובלאק איי פריידיי (Black Eye Friday) הוא כינוי ליום שישי האחרון לפני חג המולד בבריטניה הגדולה.
זהו הלילה הפופולרי ביותר לעריכת מסיבות חג מולד במפעלים ובמשרדים, וכתוצאה מכך הוא אחד הלילות העמוסים ביותר בשנה עבור שירותי העזרה הראשונה והמשטרה.
המונח Black Friday נוצר כעגה של שירות הבריאות הלאומי והמשטרה, ונכנס ללקסיקון הפופולרי.
מאז 2013, החלה העיתונות להשתמש במונח Mad Friday, על מנת למנוע בלבול עם בלאק פריידיי האמריקאי בנובמבר, שהפך ליותר ויותר פופולרי בבריטניה, עקב שיווק על ידי קמעונאים אמריקאים.
בחלקים מסוימים של בריטניה מוכר גם השם Black Eye Friday, בשל המספר הגבוה מהרגיל של קטטות שפורצות בברים, פאבים ומועדונים באזור.
לעיתים הוא נקרא Builders' Friday, כאשר הוא יום העבודה האחרון עבור עובדי בנייה רבים.
בכמה עיירות, בעיקר במחוז דבון, הוא מוכר גם בשם Factory Friday, כאשר הוא יום העבודה האחרון עבור עובדי מפעל רבים, שמסיימים את עבודתם בצוהרי אותו יום, ומבלים את שארית היום בבילוי בפאבים.
כהכנה מראש לחגיגות, מתחילים גורמי המשטרה ושירותי העזרה הראשונה בהכנותיהם לבלאק פריידיי בתחילת חודש דצמבר.
ארגון Ambulance Trusts הפועל ברחבי המדינה מתכנן ומציב תאי מעצר לשיכורים ("drunk tanks") במרכזי הערים כדי להקל את העומס בבתי החולים ובתאי המשטרה.
חלק מניידות השירות המובחרות יכולות לטפל בעד 11 אנשים בו-זמנית עם שמונה מיטות, מושבים עם רצועות ריסון ושתי מקלחות, ומחירן יכול להגיל לעד 500,000 ליש"ט.
במנצ'סטר, גלאי מתכות זמניים, או "קשתות סכין" (knife arches), הוצבו בחלקים העמוסים ביותר של העיר כדי להבטיח לציבור שלא יורשו כלי נשק מכל סוג שהוא.
בדצמבר 2013, קידמה משטרת מנצ'סטר רבתי את ההאשטאג #MadMancFriday, כדי לחשוף כמה מהדברים המביכים שחוגגים היו מוכנים לעשות, בתקווה שזה ירתיע אותם מלהשתכר בפומבי שוב בשנה הבאה.
ארגון Christian Nightlife Initiatives החל בקמפיין "StaySafe" שמטרתו לעודד התנהגות אחראית ברשתות החברתיות.
בדצמבר 2018, משטרת סקרבורו צייצה כל שיחת 999 שקיבלה כדי להעלות את המודעות.
משערים כי בלאק איי פריידיי יוצר לחץ אדיר על המשאבים המקומיים באמצעות התנהגות אנטי-חברתית.
בלאק פריידיי מתרחש מדי שנה ביום שישי האחרון שלפני יום חג המולד.
בלאק פומאס היא להקת סול פסיכדלי אמריקאית מאוסטין, טקסס, בהנהגת הזמר-יוצר אריק בורטון והגיטריסט והמפיק אדריאן קווסדה.
הלהקה קיבלה את המועמדות הראשונה שלהם לפרס גראמי בשנת 2020, לקטגוריית "תגלית השנה" בטקס פרסי גראמי ה-62.
בשנת 2017, הזמר והיוצר אריק ברטון עשה את דרכו מקליפורניה לטקסס.
הוא נולד בעמק סן פרננדו, גדל תוך שירה בכנסייה ואז התעסק רבות במחזמר.
הוא החל להתעסק בסנטה מוניקה, שם הכניס כמה מאות דולרים ביום ופיתח את כישורי השירה שלו.
ברטון נסע בין מדינות המערב לפני שהחליט להתיישב באוסטין, והקים את מיקום התעסוקה שלו בפינת רחוב במרכז העיר, ברחוב 6 ובקונגרס, לחשיפה מקסימלית.
הגיטריסט והמפיק זוכה פרסי גראמי אדיריאן קווסדה חיפש לשתף פעולה עם מישהו חדש.
באמצעות חבר משותף, קווסדה פנה לברטון והשניים איחדו כוחות בשנת 2018, תוך שהקימו את להקת "בלאק פומאס".
קווסדה היה חבר בלהקת הפאנק הלטינית גרופו פנטסמה , שזכתה בפרס גראמי לאלבום הרוק הלטיני, האורבני או האלטרנטיבי הטוב ביותר על האלבום El Existential משנת 2010, והייתה מועמדת בעבר לאותו פרס בשנת 2008, על האלבום Sonidos Gold.
כשעבדו על החומר שלהם באולפן וגם על הבמה במהלך שהייה שבועית בבר C-Boys Heart & Soul Bar שבאוסטין, הם חתמו בחברת התקליטים ATO רקורדס , והוציאו זוג סינגלים, "Black Moon Rising" ו-"Fire".
ב-21 ביוני 2019, הצמד הוציא את אלבום הבכורה שלו, Black Pumas.
באותה השנה, הופיעו בפסטיבל South by Southwest וזכו בגביע הלהקה החדשה הטובה ביותר בטקס פרסי המוזיקה של אוסטין לשנת 2019. ב-20 בנובמבר, הוכרז כי הצמד קיבל מועמדות לפרס גראמי לתגלית השנה בטקס פרסי גראמי ה-62.
האלבום Black Pumas זכה לשבחים ממגזין רולינג סטון, ששיבח את "האנרגיה הבלתי נלאית והכריזמטית של הזמר אריק ברטון", ופיצ'פורק, שם נכתב כי "כשרון הצמד לדרמה כל כך מסעיר, שהם יכולים להיראות קולנועיים בצורה חריפה".
גם המגזינים בילבורד, הגרדיאן, The Fader, NPR ו- Essence, בין היתר, העניקו לאלבום שבחים.
בשנת 2019 ערכו את הופעת הבכורה שלהם בטלוויזיה בתוכנית הטלוויזיה של רשת CBS, "CBS This Morning", וביצעו את השיר "Colors" בג'ימי קימל לייב.
השיר הופיע גם בעונה ה-45 של סדרת הטלוויזיה "אוסטין סיטי לימיטס".
הסינגל "Colors" הגיע מאוחר יותר למקום הראשון ברדיו ה-AAA.
הסינגל הושמע יותר מ-60 מיליון פעמים בפלטפורמות המוזיקה, תוך שהווידאו קליפ הרשמי שלו ביוטיוב נצפה למעלה מ-25 מיליון פעמים.
בשנת 2020 הופיעה הלהקה בתוכניות "המופע של אלן דג'נרס", "טונייט שואו עם ג'ימי פאלון", "לייט נייט עם סת' מאיירס" ו"לייט שואו עם סטיבן קולבר", והציגו את הקאבר החי שלהם לשיר "Fast Car" של טרייסי צ'פמן.
ב-24 בנובמבר 2020 קיבל השיר "Colors" מועמדויות לפרסי גראמי להקלטת השנה וביצוע השורשים האמריקאי הטוב ביותר, בעוד שאלבום הבכורה שלהם זכה במועמדות לקטגוריית אלבום השנה, בטקס פרסי גראמי ה-63.
אריק בורטון – קולות וגיטרה
אנגלה מילר – שירת גיבוי, תוף מרים
לורן סרוונטס – שירת גיבוי
ברנדן בונד – גיטרה בס
ארגוןשנהפרסעבודה מועמדתתוצאהפרסי גראמי2020תגלית השנהעצמם2021הקלטת השנה"Colors"ביצוע השורשים האמריקאי הטוב ביותראלבום השנה2024ביצוע הרוק הטוב ביותר"More than a Love Song"
בלאק אדם הוא סרט גיבורי-על אמריקאי המבוסס על דמותו של הנבל-על והאנטי-גיבור אדם השחור מבית DC קומיקס.
הסרט נועד להיות סרט ספין אוף לסרט שהאזאם וחלק מהיקום הקולנועי של DC.
הסרט מבוים על ידי ז'אומה קולייט-סרה, עם תסריט מאת אדם שטיקיאל, רורי היינס וסוהראב נושירוואני, וממכבים בו דווין ג'ונסון בדמותו של טת'-אדם / אדם השחור, לצדם של נואה סנטינאו, אלדיס הודג', קווינטסה סווינדל ופירס ברוסנן.
הסרט עלה לאקרנים ב-21 באוקטובר 2022.
בשנת 2600 לפני הספירה, המלך הרודן של קאהנדאק, אק-טון, יצר את כתר סבאק, שמעניק כוח רב עוצמה לחובש אותו.
לאחר ניסיון לעורר מרד, ילד עבד צעיר מקבל את כוחו של שהאזאם, שהופך אותו לבלאק'-אדם, גיבור העל האלוף שהורג את אק-טון ומביא לסיום שלטונו.
בהווה, קאהנדאק מדוכאת על ידי כנופיית אינטרגאנג.
הארכאולוגית אדריאנה טומאז מנסה למצוא את כתר סבאק בסיוע אחיה כארים ושותפיה סאמיר וישמעאל.
כשהיא משיגה את הכתר, הם נופלים למארב של האינטרגאנג.
אדריאנה קוראת בקול כיתובים בקבר עתיק, מה שמעיר את אדם שיוצא לטבוח ברוב כוחות האינטרגאנג.
אשת הממשל אמנדה וולר לומדת על התקרית ויוצרת קשר עם אנשי חברת הצדק של אמריקה: קרטר הול/הוקמן, קנט נלסון/דוקטור פיית, מקסין הנקל/ציקלון ואלברט "אל" רוטשטיין/אטום סמאשר כדי לעזור להביאו למשפט.
הם מגיעים בזמן כדי למנוע ממנו מלזרוע הרס לעיר.
הם מסבירים כי אדם לא היה המושיע באותה עת, אלא מטורף שנקלע בידי מועצת המכשפים ולא נקבר.
ישמעאל מתגלה בתור מנהיג האינטרגאנג.
הוא רודף אחר בנה של אדריאנה, אמון, שמחביא את הכתר וחוטף אותו.
אדם, אדריאנה וחברת הצדק מתכוונים להשתמש בכתר כדי לשחרר את אמון.
כשהם מגיעים אליו, ישמעאל חושף שהוא הצאצא החי האחרון למלך אק-טון המבקש את מקומו החוקי על כס קאהנדאק, הוא דורש את הכתר ואדריאנה מסכימה לכך בתמורה לחיי בנה.
אבל ישמעאל בוגד בחלקו העסקה ויורה באמון.
אדם קופץ להציל את חייו של אמון, גורם להרס נורא במקום והורג את ישמעאל.
בשיחה עם הוקמן הוא חושף שלמעשה הורוט, בנו, היה הגיבור המקורי.
בידיעה שהורוט בלתי מנוצח, אנשי המלך הוציאו להורג את אמו ופצעו קשות אדם.
כדי להצילו, הורוט העביר את כוחותיו לאביו, אבל מתנקשי המלך מצליחים להרוג את הורוט שכבר אינו בן אלמוות.
בזעמו, אדם הורג את כל אנשי המלך לפני שהוא מוזמן אל מועצת המכשפים, שכולאים אותו משום שאינו ראוי לכוחותיו.
לבסוף, אדם מסגיר את עצמו לידי חברת הצדק והוא נלקח לכלא התת-ימי של אמנדה וולר.
זמן קצר לאחר מכן, דוקטור פיית רואה חיזיון למותו של הוקמן ובשובם הם מבינים שישמעאל גרם לאדם להרוג אותו כדי להצטרף לכוחות השאול ולקום לתחייה התור השד סבאק, כך יוכל לשוב בכוחות מתוגברים לתבוע את הכס.
חברת הצדק חוזרת לקאהנדאק ומתכוננת להתעמת איתו בהריסות ארמונו של אק-טון.
דוקטור פיית יוצר שדה כח קוסמי שמונע מהוקמן, אטום סמאשר וצייקלון מלהיכנס וחושף כי ראה כיצד הוקמן מת ומצא דרך למנוע את מותו, תוך הקרבת חייו שלו.
פייט נאבק בסבאק לבדו ובמקביל גורם לשחרורו של אדם.
סבאק הורג את פיית, מה שממוסס את שדה הכח שלו, שאר חברי חברת הצדק נכנסים לקרב מולו, כשהם כמעט ומוכנעים, אדם מופיע כדי להיאבק בו ולהרוג אותו.
חברת הצדק נפרדת מאדם, בעודו מקבל את תפקידו החדש כמגינה ושליטהּ החדש של קאהנדאק.
בסצנה אמצע הכתוביות, אמנדה וולר מזהירה את אדם בהודעת וידאו מלעזוב את קאהנדאק, אחרת היא תיאלץ לערב גיבורי-על מכוכבי לכת אחרים.
אדם מאיים שעליה לעשות זאת וסופרמן מופיע ודורש שהשניים ינהלו שיחה.
שחקנ/יתדמותאודות הדמותהערותדוויין ג'ונסוןטת'-אדם/אדם השחורנבל-על ואנטי-גיבור שהתחיל כעבד בקאהנדאק, שבדומה לגיבור העל שהאזאם, מוענק לו כוחותיהם של אלים מצריים שונים מהקוסם העתיק בעל אותו השם.
הוא מחזיק בסיבולת של שו, מהירותו של הורוס, כוחו של אמון, חוכמתו של ז'חוטי, כוחו של אתון ואומץ ליבו של מהן.
נלסון הוא בנו של ארכאולוג, איתו גילה את קברו של נבו.
לאחר שהשיג את הקסדה המיסטית-חושית מממד אחר, אשר בוחרת מי יוכל להפעיל אותה, הוא התמחה בכוחותיו והשתמש בהם כגיבור-על במשך שנים רבות.
ברוסנן לבש חליפת לכידת תנועה לתפקיד.קווינטסה סווינדלמקסין האנקל/ציקלוןגיבורת-על בעלת יכולת שליטה ברוח וליצור גלי קול.
נכדתה של אביגייל האנקל/הטורנדו האדום, המבקשת להמשיך את מורשת גיבורי העל המשפחתית שלה ומתגייסת לחברת הצדק של אמריקה.
סווינדל למדה טכניקות ריקוד לתכנון התנועה של הדמות.נואה סנטינאואלברט רוטשטיין/אטום סמאשרגיבור-על שיכול לשלוט במבנה המולקולרי שלו ולשנות את גודלו וכוחו.
קנזרי גם מגלם את אק-טון, המלך העריץ הקדום של קאהנדאק, שנטבח על ידי אדם.מוחמד עמרקאריםאחיה של אדריאנה ודודו של אמון.ג'יימס קוסאטי-מויירסמירקולגה של אדריאנה וקארים אשר נהרג במהלך פשיטתם על קברו של אדם.ילון כריסטיאןהורוטבנו של אדם שנהפך לגיבורה המקורי של קאהנדאק הנחשב לטהור לב כדי להפעיל את כוחותיו של שהאזאם.
את דמות הגיבור העל שלו מגלם השחקן אולי לטוקפו.הנרי וינקלראל פראטוינקלר עורך הופעת קמאו כדודו של אלברט רוטשטיין וגיבור העל אטום המקורי.
מעניק לאחיינו את החליפה שלו.דג'ימון הונסוהמכשף שהאזאםהונסו משחזר את תפקידו מהסרט "שהאזאם".ויולה דייוויסאמנדה וולרדייוויס מגלמת את וולר בפעם הרביעית לאחר הסרטים "יחידת המתאבדים" ו"יחידת המתאבדים" והסדרה "פיסמייקר".ג'ניפר הולנדאמיליה הרקורטסוכנת NSA ועוזרתה של אמנדה וולר שלפי בקשתה היא כולאת את אדם.
הולנד גילמה את הדמות בסרט "יחידת המתאבדים" ובסדרה "פיסמייקר".הנרי קאבילקאל אל/סופרמןקאביל עורך הופעת קמאו בסצנת אמצע הכתוביות כסופרמן הנשלח מטעמה של וולר אל בלאק אדם.
בספטמבר 2014, השחקן דוויין ג'ונסון לוהק לגילום דמותו של אדם השחור בסרטי היקום הקולנועי של DC.
בתחילה, דמותו של אדם השחור נועדה להיות האנטגוניסטית הראשית בסרט "שהאזאם", שעלה לאקרנים בשנת 2019. בינואר 2017, צוות ההפקה החליט לחתוך את דמותו של אדם השחור מעלילת הסרט במטרה לתת לו סרט סולו שיתמקד בסיפור המקור שלו ובהפיכתו מגיבור-על לנבל-על.
באוקטובר 2017, התסריטאי אדם שטיקיאל נשכר למלאכת כתיבת התסריט.
חודש לאחר מכן, מגזין "The Warp" דיווח על שמועה בלתי מבוססת לפיה דמותו של אדם השחור תופיע בסרט "יחידת המתאבדים" לפני הופעתו בסרט משלו.
באפריל 2018, אמר ג'ונסון כי כתיבת התסריט הושלמה והצילומים עתידים להתחיל בסוף שנת 2019, לאחר שישלים את צילומי הסרטים "ג'ומנג'י: השלב הבא" ו-"הודעה אדומה".
המפיק-שותף היירם גרסיה הצהיר כי הסרט יהיה אלים, בדומה לחוברות הקומיקס העוסקות בדמותו של אדם השחור.
ביוני 2019, נודע שהבמאי ז'אומה קולייט-סרה יהיה אמון על בימוי הסרט.
במקביל, אושר שבו פלין, ג'ונסון, היירם גרסיה ודני גרסיה יפיקו את הסרט.
באוקטובר 2019, ג'ונסון חשף שצילומי הסרט עתידים להתחיל ביולי 2020, וחודש שלאחר מכן, גילה כי הסרט עתיד לעלות לאקרנים ב-22 בדצמבר 2021. ג'ונסון גם חשף כי בסרט יופיעו דמויות נוספות של DC קומיקס, כולל דמויתיהם של חברי "חברת הצדק של אמריקה".
באפריל 2020, נודע שצילומי הסרט נדחו בעקבות התפרצות מגפת הקורונה בארצות הברית, ושהם עתידים במקום זאת להתחיל באוגוסט 2020 באטלנטה, ג'ורג'יה.
ביולי 2020, נודע על ליהוקו של נואה סנטינאו לדמותו של אלברט רוטשטיין / אטום סמאשר, ושצילומי הסרט יחלו בתחילת 2021 בג'ורג'יה.
במהלך האירוע הווירטואלי "DC FanDome" שנערך באוגוסט, נחשף שחברי "חברת הצדק של אמריקה" שיופיעו בסרט הם הוקמן, דוקטור פיית וציקלון.
ג'ונסון חשף שבתסריט המקורי דמותה של הוקגירל הופיעה, אך לבסוף הוחלט לחתוך אותה מהעלילה, ואילו במקום זאת נוצרה "הזדמנות מדהימה" להכניס את דמותה של ציקלון.
בספטמבר 2020, דווח על כך שהתסריטאים רורי היינס וסוהראב נושירוואני נשכרו על מנת לכתוב טיוטה חדשה לתסריט, ובמקביל אושר שהשחקן אלדיס הודג' לוהק לגילום דמותו של קרטר הול / הוקמן, שהיה עתיד לקבל תפקיד מרכזי בעלילת הסרט.
חודש לאחר מכן, נודע על החלטתם של אולפני האחים וורנר להסיר את הסרט מלוח זמני הפצת הסרטים שלהם לשנת 2021, לאחר שנאלצו לערוך אותו מחדש בעקבות מגפת הקורונה.
באותו חודש, שרה שאי לוהקה לצוות השחקנים.
בדצמבר 2020, קווינטסה סווינדל לוהקה לגילום דמותה של מקסין האנקל / ציקלון, ונודע שצילומי הסרט עתידים להתחיל במרץ 2021. בפברואר 2021, מרואן קנזרי לוהק לתפקיד שטרם פורסם, ובמרץ 2021 בניית הסטים החלה, במקביל לליהוקו של פירס ברוסנן לדמותו של קנט נלסון / דוקטור פיית עד סוף החודש.
בתחילת מרץ 2021, דווח שהצילומים עתידים להתחיל באפריל.
צילומי הסרט החלו ב-9 באפריל 2021 באטלנטה, ג'ורג'יה, והסתיימו בתחילת יולי 2021. על צילומי הסרט היה אמון הצלם לורנס שר.
במקור, צילומי הסרט התעתדו להתקיים ב-20 ביולי 2020, אך נדחו בעקבות התפרצות מגפת הקורונה.
במקור, הסרט נועד לעלות לאקרנים ב-22 בדצמבר 2021, אך בעקבות התפרצות מגפת הקורונה, אולפני האחים וורנר החליטו להסיר את הסרט מלוח זמני הפצת הסרטים שלהם שתוכננו לעלות לאקרנים במהלך שנת 2021 והסרט עתיד לעלות לאקרנים ב-29 ביולי 2022. הצצה ראשונה נחשפה ב-16 באוקטובר 2021, במהלך DC FanDome.
ב-10 במרץ 2022 הסרט נדחה ל-21 באוקטובר 2022 ובסופו של דבר הסרט עלה לאקרנים בתאריך זה.
באפריל 2017, ג'ונסון הצהיר כי דמויותיהם של אדם השחור ושהאזאם עתידות להיפגש בסרט עתידי.
פרסקטגוריהמועמד (ים)תוצאהפרסי בחירת הילדים של ניקלודיאוןהסרט האהוב ביותרבלאק אדםשחקן קולנוע אהובדוויין ג'ונסון
"בלאק-פון" הוא סרט אימה אמריקאי משנת 2021 שכתב וביים סקוט דריקסון.
הסרט מבוסס על סיפור קצר באותו שם מאת ג'ו היל.
בתפקיד הראשי מככב מייסון ת'יימז כאחד הילדים שנחטף בידי רוצח סדרתי.
הסרט יצא לבתי הקולנוע בארצות הברית בהפצת "סרטי יוניברסל", ב-24 ביוני 2022, לאחר מספר דחיות.
בשנת 1978, חוטף ילדים סדרתי ורוצח מקומי, הידוע רק בשם "החוטף", מסתובב ברחובות פרבר בצפון דנבר, קולורדו.
פיני בלייק ואחותו הצעירה גוון, גרים באזור, עם אביהם המתעלל והאלכוהוליסט טרנס.
אימם התאבדה עקב סדרה של חלומות מטרידים שפגעו במצבה הנפשי.
לעיתים קרובות, פיני חווה התעללות בבית הספר, אבל חברו לכיתה, רובין, מרחיק את הבריונים.
לאחר שירשה את היכולת של אמה, גוון חולמת על חטיפת ברוס, ילד שפיני הכיר.
שני בלשי משטרה, רייט ומילר, מראיינים את גוון בבית הספר, מתוך אמונה שהיא אולי מכירה את החוטף.
כשטרנס מגלה על התשאול, הוא מכה את גוון.
זמן קצר לאחר מכן, החוטף חוטף את רובין ואת פיני.
פיני מתעורר במרתף אטום מרעש עם טלפון חוגה שחור מנותק על קיר אחד.
הטלפון מתחיל לצלצל מעצמו לפעמים.
בפעם הראשונה שבה פיני מרים את השפופרת הוא אינו שומע דבר, אבל בפעם הבאה הוא שומע את קולו של ברוס מספר לו על אריח רצפה שהוא יכול להסיר כדי לחפור מנהרת מילוט.
פיני מתחיל לחפור, אבל יסודות הבית שקועים עמוק מכדי שיוכל לרדת מתחתיהם.
החוטף מביא לפיני ארוחה ומשאיר את דלת המרתף פתוחה.
כשפיני עומד להתגנב החוצה, הוא מקבל טלפון מבילי, עוד קורבן עבר.
בילי מזהיר את פיני שהחוטף מחכה בראש מדרגות המרתף כדי להעניש אותו אם ינסה לעזוב, כחלק ממשחק אכזרי.
לפי הצעתו של בילי, פיני מנסה לטפס עד לחלון המרתף, אך נכשל.
בלשי המשטרה, רייט ומילר, חוקרים אדם בשם מקס, השוהה באזור עם אחיו, ומראה עניין רב בפשעיו של החוטף.
החקירה אינה מועילה, אך לצופי הסרט מתגלה כי פיני מוחזק במרתף של מקס ללא ידיעתו, וכי החוטף הוא אחיו.
פיני מקבל טלפון מגריפין, קורבן שלישי, שנותן לו את הקוד למנעול המאבטח את דלת הכניסה לבית, ואומר לו שהחוטף נרדם.
הוא מתגנב החוצה ופותח את הדלת, אך כלבו של החוטף, שמשון, נובח ומעיר אותו, והוא לוכד במהירות את פיני.
קורבן רביעי, עבריין צעיר בשם ואנס, מתקשר כדי לומר לפיני שהוא יכול לפרוץ דרך הקיר לתוך מקפיא בחדר הסמוך.
פיני עושה זאת אך מוצא את דלת המקפיא נעולה.
כשפיני מתייאש מגורלו, הוא מקבל שיחה אחרונה מרובין, שדוחקת בו לעמוד על שלו ולהשיב מלחמה על ידי הטלפון ולהשתמש בו כנשק.
לאחר שראתה את ביתו של החוטף בחזון, גוון מתקשרת לרייט ומילר כדי לתת להם את כתובת הבית.
השוטרים ממהרים לבית ומוצאים את גופות הקורבנות של החוטף קבורות במרתף.
בינתיים, מקס מבין שפיני מוחזק במרתף וממהר לשחרר אותו, אך החוטף הורג את מקס בגרזן ותוקף את פיני, במטרה להורגו.
פיני מכה את החוטף בשפופרת ושובר את צווארו בעזרת חוט הטלפון, בזמן שקורבנות העבר של החוטף לועגים לו.
פיני זורק סטייק מן המקפיא לשמשון כדי להסיח את דעתו, ומצליח לעזוב את הבית.
טרנס מתחנן בדמעות לפיני וגוון שיסלחו על יחסו הקודם אליהם.
לאחר זמן, כאשר סיפורו של פיני נחשף, והוא נחשב כגיבור בבית ספרו, פיני יושב בכיתה ליד "הקראש" שלו, ואומר לה בביטחון שהיא יכולה לקרוא לו פין.
אית'ן הוק - "החוטף" בעל המסכה, הרוצח הסדרתי
מייסון ת'יימז - פיני בלייק
ג'יימס רנסון - מקס, אחיו של החוטף
ג'רמי דייוויס - טראנס בלייק, אביו המכה של פיני
מדלין מגרו - גוון בלייק, אחותו של פיני
בלאק פאוור היא סיסמה פוליטית המעודדת הגדרה עצמית והעצמת אנשים שחורים.
הסיסמה בשימוש בעיקר (אך לא רק) על ידי פעילים אפרו-אמריקאים בארצות הברית.
תנועת הבלאק פאוור פעלה בארצות הברית מסוף שנות ה-60 עד לשנות ה-80 של המאה ה-20, והדגישה גאווה גזעית ויצירת מוסדות פוליטיים ותרבותיים שחורים כדי לטפח ולקדם את הקהילה השחורה בארצות הברית.
הבסיס של הסיסמה הפוליטית הוא אידאולוגיות שונות שמטרתן להשיג הגדרה עצמית עבור אנשים שחורים בארצות הברית, על אף קיומם של גורמים חברתיים המונעים זאת.
במובנו הפוליטי המקורי, הסיסמה מבטאת מגוון של מטרות פוליטיות, מהגנה עצמית לוחמנית נגד דיכוי גזעני ועד להקמת מוסדות חברתיים וכלכלה עצמאית, לרבות חנויות ספרים, קואופרטיבים, חוות חקלאיות וכלי תקשורת בבעלותם של אנשים שחורים.
עם זאת, התנועה ספגה ביקורת על כך שהיא מתנכרת לתנועה האפרו-אמריקאית לזכויות האזרח המרכזית ותמיכתה בבדלנות שחורה.
בלאק ג'ק היה סוס מעורב (בין גזע מורגן לגזע סוס הקווטר), אשר שירת במחלקת הרוכבים והסוסים של גדוד החי"ר השלישי של ארצות הברית (המשמר הישן).
הוא נקרא לכבודו של גנרל הצבאות ג'ון פרשינג, הוא שימש כסוס ללא רוכב ביותר מ-1,000 הלוויות מלאות של הכוחות המזוינים (AFFHF), שרובם היו בבית הקברות הלאומי ארלינגטון.
עם מגפיים הפוכים בארכוף, הוא היה סמל של מנהיג שנפל.
בלאק ג'ק נולד ב-19 בינואר 1947, והגיע לפורט מאייר מתחנת הרכבת הפרשים בפורט רינו, אוקלהומה, ב-22 בנובמבר 1952.
בלאק ג'ק היה האחרון מבין הסוסים שמותגו במותג האמריקאי של הצבא (בכתף שמאל) ובמספר הסידורי של הצבא שלו 2V56 (בצד שמאל של צווארו).
בלאק ג'ק שירת קריירה צבאית ארוכה ומכובדת.
בין היתר, השתתף בארבע הלוויות ממלכתיות:
בלק ג'ק מת לאחר קריירה צבאית של 29 שנים, ב-6 בפברואר 1976. גופתו נשרפה, ושרידיו הובאו למנוחות בחלקה בפורט מאייר, וירג'יניה, בשדה סאמרול; מקום המנוחה האחרון שלו נמצא 200 רגל (60 מ) מצפון-מזרח לדגל בפינה הדרומית-מזרחית של מגרש המצעדים.
הוא אחד מארבעת הסוסים בהיסטוריה של ארצות הברית שנקברו בהלוויה צבאית, האחרים הם צ'יף, סמלת רקלס וקומנצ'י.
"בלאק ג'ק" הוא סרט פשע ישראלי משנת 2004 בבימוים של מתי הררי ואריק לובצקי, עם גדי סבן, אוראל טימסית, גבי דן ואורי גבריאל בתפקידים הראשיים.
ג'קי (גדי סבן) הוא אסיר משוחרר העובד כנער מעלית (בל בוי) במלון השרון.
הוא מלווה בחורה יפהפייה בשם דוריאן (רונית ויגלר) לחדרה במלון.
לאחר שהם מקיימים יחסים והוא מספר לה על עברו כאסיר היא משכנעת אותו לשדוד את בעלה הבוגדני שמחזיק בכספת יהלומים יקרים.
הוא מצליח לפתוח את הכספת אבל שוטרים מוזעקים למקום והשוטר ראובן (גבי דן) מציע שיתחלקו בשלל והוא ישחרר אותו וג'קי מסכים.
השניים מתחילים במסע בזבוזים אבל נעצרים לאחר שנצפו במצלמת אבטחה כשהם מחלקים את השלל.
הם נדונים לשנתיים מאסר ומתיידדים באותה התקופה.
עם שחרורם הם פותחים עסק למכירת מכוניות משומשות.
יום אחד מגיע אליהם מורדי (הרצל חבקוק) שרוצה למכור את השברולט שלו ובדרך אגב הוא ממליץ לג'קי לבקר בקזינו פיראטי בשם "קזינו הלבבות".
ג'קי מגיע לקזינו ונכנס לאחר שהוא מוסר את שמו של מורדי.
הוא מתחיל לשחק בלאק ג'ק מול דילרית קשוחה ונאה בשם סופי (אוראל טימסית).
על הקזינו משגיח אילוז (חיים זנאתי) ובעל הקזינו הוא מוסא (אורי גבריאל).
ג'קי מפסיד בהתחלה אבל ממשיך להמר בכסף שקיבל לאחר שמסר את השברולט שאינה שלו, באישור מוסא.
כשהוא עומד להרוויח "מופעלת" אזעקת משטרה והוא בורח עם אוראל לאחר שהצליח לקחת בחזרה את מפתחות השברולט.
למחרת מגיע למגרש פרנקו (כרמל פרנקו), שומר הראש של מוסא שלא מוציא מילה מפיו, ומביא את ג'קי למוסא ואילוז.
מוסא מחרים לו את השברולט ונותן לו זמן להחזיר את חובו בסך 10,000 שקל.
ג'קי מבקש מסופי להעיד כי למענה הרוויח במשחק אך היא מסרבת ובמקום זה מציעה לו לשדוד את מוסא אותו היא שונאת מאז שהתנכל לאביה.
ג'קי מצרף למשימה את ראובן.
ראובן מבחין באילוז מצמיד חומר נפץ למכוניתו של מוסא ותוקף אותו.
ג'קי וראובן כולאים אותו במגרש שלהם והוא מגלה להם כי מוסא מחזיק את כל הכסף בדירתו.
ג'קי פורץ לדירה אך מופתע על ידי פרנקו.
הוא מכוון את אקדוחו לפרנקו, אך לא יורה ובמקום זאת אומר לפרנקו שמוסא מנצל אותו.
אילוז מצליח לברוח אבל מוסא משיג אותו ומראה לו את מתקן הנפץ שפרנקו מצא.
אילוז מבקש סליחה ומספר על תוכניתם של ג'קי וסופי לשדוד אותו.
מוסא הורג אותו ופוקד על פרנקו לחסל את ג'קי וסופי.
פרנקו מגיע לג'קי אבל לא מסוגל להרוג אותו כי ג'קי חס מקודם על חייו.
הוא חוזר למוסא שמוציא מהכספת את הדולרים שהוא עומד להבריח בסירה לקפריסין, הורג אתו ולוקח את המזוודה עם הכסף.
ראובן וג'קי תופסים אותו וראובן רוצה להרוג אותו אך ג'קי חס עליו ומשחרר אותו עם חלק מהכסף.
ראובן מתנגד לכך, אך ג'קי יורה ברגלו ופוצע אותו.
לבסוף נשארים ג'קי וסופי עם הכסף וג'קי מתכנן את המשך חייהם.
שם השחקן/יתשם הדמותהערותגדי סבןג'קיאוראל טימסיתסופידילריתאורי גבריאלמוסאבעל קזינוחיים זנאתיאילוזסגנו של מוסאגבי דןראובןכרמל חירפרנקושומר ראש של מוסארונית ויגלרדוריאןהרצל חבקוקמורדיגלי שקדי כהןאשתו של אילוזג'וליה מסלאווימהמרת בקזינו
בלאק שיפ הפקות סרטים בע"מ היא חברה לפיתוח, מימון והפקת סרטים וסדרות.
בלאק שיפ הוקמה על ידי סער יוגב, בוגר החוג לקולנוע באוניברסיטת תל אביב ונעמי לבארי בוגרת בית הספר לקולנוע ע"ש סם שפיגל.
החברה ידועה ביזום ופיתוח סלקטיבי של פרויקטים איכותיים ותוך זמן קצר למן הקמתה, זכו עבודות החברה להישגים בינ"ל מרשימים ובהם בכורות עולמיות בפסטיבלים היוקרתיים פסטיבל קאן, פסטיבל ונציה, פסטיבל ברלין, פסטיבל טורונטו, פסטיבל הטלוויזיה סיריס מאניה ועוד.
לאור ההצלחות של החברה בישראל ובעולם, בלאק שיפ הוזמנה לקחת חלק בפלטפורמה היוקרתית של שוק הקופרודוקציות של פסטיבל ברלין כאשר נבחרו לצד ארבע חברות בינ"ל אחרות לקבל את זרקור הפסטיבל.
בשנת 2016, בחרה מערכת הבלוג סריטה את בלאק שיפ כחלק ממדור אנשי השנה שהם מפרסמים בסוף כל שנה לאחר שעבודות החברה זכו בלא פחות מחמישה פרסים בפסטיבל הקולנוע ירושלים באותה השנה.
בשנת 2018, פסטיבל הסרטים הבינלאומי חיפה, העניק לחברה פרס ייעודי וחד פעמי לחברת ההפקות הטובה ביותר בישראל לצד שלושה פרסים נוספים באותה השנה.
בשנה זו, התרחבה בלאק שיפ והקימה את חברת האחות הגרמנית Electric Sheep GmbH
בשנת 2022, זכו בעלי החברה בפרס המפיקים המצטיינים של פסטיבל המבורג.
בלאק שיפ זכתה בפרס האקדמיה הישראלית לקולנוע לסדרת הדרמה הקומית הטובה ביותר בשנת 2022 ובשנת 2023.
עד לשנת 2023 עבודות החברה זכו בלמעלה מ-100 פרסים בינ"ל.
החיים זה לא הכל, משפחה לא בוחרים, פרודים, מלאך של אמא, בשורות טובות, המפקדת, לא רחוק מכאן
שבוע ויום, עם הפנים לקיר, מעבר לקו, עירום, עץ תאנה, עיניים שלי, לידה, אגדה על שני אחים וסוסה, המסע של האנה, העולם ירעד
המורה אירנה, בני דודים לנשק, היה שלום פטר שווארץ, חדל להיות תושב, גבול הכאב, הנביא כהנא, פתח תקווה, בידיים ריקות, השיבה מהפלנטה האחרת
חברת האחות של בלאק שיפ הוקמה בגרמניה בשנת 2018
ושותף בה מיכאל רויטר שמנהל בתי פוסט בשלושה מחוזות בגרמניה ובלונדון.
הסרט העלילתי הראשון של החברה VICTIM הוקרן בבכורה עולמית בפסטיבל ונציה והיה נציג סלובקיה לאוסקר.
"בלאק-פון 2" הוא סרט אימה על-טבעי שהופק על ידי תחת "בלאמהאוס הפקות", והמשך רציף לסרט "בלאק-פון" משנת 2021. הסרט עלה לאקרנים בארצות הברית ב-27 ביוני 2025, תחת הפצת "סרטי יוניברסל".
מדלין מגרו - גוון בלייק
ג'רמי דייוויס - טרנס בלייק
מיגל קזרז מורה - רובין
ביוני 2022, סקוט דריקסון אמר שבעוד שג'ו היל כתב את הסיפור שבכך התבסס על הסרט "בלאק-פון" משנת 2021, המחבר העלה לו "רעיון נפלא" לסרט המשך כשחשב אם הסרט הראשון יצליח.
באוגוסט, דריקסון והיל אישרו שהיו דיונים אם לביים סרט המשך.
דריקסון התייחס להצלחה של הסרט הראשון כאחד ההזרזים לפיתוח סרט המשך.
היל אמר שההשראה שלו לכתיבת סרט המשך התבססה על "הדימויים האיקוניים" של מסכות החוטף.
בנובמבר 2023, דווח כי אית'ן הוק, מייסון תאמס, מדלין מגרו, ג'רמי דייוויס ומיגל קזרז מורה חורים לגלם את תפקידם מהסרט הראשון.
סקוט דריקסון וכריסטופר רוברט קרגיל חזרו גם לכתוב את תסריט הסרט.
הסרט עתיד לעלות לאקרנים בארצות הברית ב-27 ביוני 2025, תחת הפצת "סרטי יוניברסל".
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט אימה/מותחןאטיקוס דריקסון
רפובליקת בֵּלָארוּס (בבלארוסית: Рэспубліка Белару́сь וברוסית: Респу́блика Белару́сь) ובקיצור בלארוס (בבלארוסית: Белару́сь וברוסית: Белару́сь, בעבר Белору́ссия - בלורוסיה) היא מדינה ללא מוצא לים במזרח אירופה, הגובלת ברוסיה ממזרח, באוקראינה מדרום, בפולין ממערב ובליטא ולטביה מצפון.
בשנים 1922-1991 הייתה הרפובליקה הסובייטית הסוציאליסטית של בלארוס חלק מברית המועצות, ולאחר התפרקות ברית המועצות הפכה למדינה עצמאית.
מאז 1994 שולט בבלארוס אלכסנדר לוקשנקו.
על רקע אופיו הדיקטטורי של שלטונו, ספג לוקשנקו ביקורת מהאיחוד האירופי וארצות הברית וכונה "הדיקטטור האחרון באירופה".
תחת שלטון לוקשנקו חלה פגיעה הדרגתית בזכויות האדם בבלארוס.
משנת 1996 קשורה בלארוס עם הפדרציה הרוסית בסדרת אמנות ליצירת ישות הקרויה האיחוד של רוסיה ובלארוס, כצעד לקראת איחוד מחדש אפשרי בין רוסיה ובלארוס.
פירוש השם "בלארוס" הוא "רוס הלבנה".
בכל מקרה, השם נכנס לשימוש רשמי רק במאה ה-19 בעידוד השלטונות הרוסיים.
עד היום, בעיקר בחוגים לאומניים, נקראת הארץ "ליטא" ואף טוענת לבעלות על שם זה, מתוקף היותה הגורם הדומיננטי בדוכסות הגדולה של ליטא; גם הכינוי "בלורוסיה" או "ביילורוסיה", שהגיע מהשפה הרוסית, אינו נכון בעיניהם.
השלטון הנוכחי של רפובליקת בלארוס מקפיד להשתמש בשם בלארוס (Беларусь) גם בכתיבה ברוסית.
בעבר רווחה בקרב הרוסים גם הצורה: Белору́ссия, בֶּלוֹרוּסִּייָה (מבוטא "בלארוסיה") או ביילורוסיה.
יש הטוענים כי היא מכונה "רוסיה הלבנה" על שם עצי השדר הרבים שבה, עצים אלו לבנים בגזעם, ועל כן השם תואם למראה המדינה.
עם זאת, ריבוי עצי השדר נכון גם לפולין, שכנתה ממערב.
עפ"י סברה אחרת הכינוי "רוסיה הלבנה" מתייחס לצבע הלבן של בגדי הכמורה של הכנסייה האורתודוקסית.
העמים הסלאביים והבלטיים התיישבו בשטחה של בלארוס בין המאות ה-6 וה-8 לספירה.
במאות ה-9 וה-10 לספירה קמו המדינות הסלאביות הראשונות באזור – פולאצק, טורוב וסמולנסק.
במאה ה-13 הפך שטחה של בלארוס לחלק מהדוכסות הליטאית הגדולה.
נבהרדק, הנמצאת בשטחה של בלארוס, הפכה לבירתה של הדוכסות, והשפות העיקריות בה היו רוסינית ובלארוסית תיכונה.
ב-1569 התאחדה הדוכסות הליטאית הגדולה עם פולין והפכה ל"רפובליקת שני העמים" (Rzeczpospolita Obojga Narodów; או "האיחוד הפולני-ליטאי").
ב-1795 לאחר חלוקתה של הממלכה המאוחדת של פולין וליטא, עבר שטחה של בלארוס לאימפריה הרוסית.
בני העם הבלארוסי, אוניאטים ברובם, אולצו להמיר את דתם לנצרות פרבוסלבית, ונכפתה רוסיפיקציה של התושבים.
תושבי בלארוס, יחד עם הליטאים והפולנים, ניסו למרוד מספר פעמים בשלטון הצאר, אך הניסיונות כשלו והביאו להקשחת מדיניות הרוסיפיקציה.
לאחר מהפכת אוקטובר ב-1917 הוכרזה עצמאותה של הרפובליקה העממית של בלארוס (Беларуская Народная Рэспубліка); מדינה זו לא זכתה להכרה רחבה.
ב-1919 עלו הקומוניסטים לשלטון בבלארוס והפכו אותה לרפובליקה הסובייטית הסוציאליסטית של בלארוס, אשר ב-1922 הפכה לאחת המייסדות של ברית המועצות.
חלקה המערבי של המדינה דהיום, ובו מחוזות בריסק, הרודנה ווילנה, סופחו לפולין.
בשנת 1939, בעקבות הסכם ריבנטרופ–מולוטוב, פלשו הסובייטים למזרח פולין (מערב בלארוס) וסיפחו אותו.
השטח חולק בין בלארוס ואוקראינה, והעיר וילנה נמסרה לרפובליקה הסובייטית הסוציאליסטית של ליטא, שסופחה לברית המועצות אף היא.
הסובייטים ביצעו קולקטיביזציה מיידית בשטחים החדשים, והחלו ברדיפות מידיות נגד פולנים ובלארוסים, שחלק גדול מהם הוגלה לסיביר ולמרכז אסיה.
בלארוס הייתה אחד האזורים הסובייטיים שנפגעו באופן הקשה ביותר מהכיבוש הנאצי.
חלקיה המערביים צורפו לנציבות הרייך אוסטלנד וכרבע מתושביה, יהודים ולא-יהודים, נספו.
בסיום המלחמה הייתה הארץ עיי חורבות, ונזקקה לשיקום ממושך.
עד 1991 הייתה בלארוס "הרפובליקה הסובייטית הסוציאליסטית של בלארוס", כלומר רפובליקה סובייטית בברית המועצות.
עם זאת, בלארוס הייתה חברת ארגון האומות המאוחדות מראשיתו, במקביל לחברותן של אוקראינה ושל ברית המועצות.
בשלהי הפרסטרויקה התגברו הקריאות לעצמאות, ובאותה שנה החלו הפגנות ושביתות, אשר הסתיימו כאשר הפרלמנט הכריז על עצמאות מברית המועצות.
באוגוסט 1991, אחרי כישלון ההפיכה במוסקבה, הכריזה בלארוס סופית על עצמאותה.
השלטון העצמאי היה בתחילה בעל אופי לאומני; בלארוסית הוכרזה כשפה הרשמית היחידה במדינה, אף על פי שתושבים רבים העדיפו לדבר ברוסית.
כמו כן, את סמלי המדינה הסובייטיים החליפו סמלים לאומיים בלארוסיים: סמל ה"פאהוניה" - אביר עם חרב על סוס, שהיה סמלה של הדוכסות הליטאית הגדולה, ודגל לבן-אדום-לבן, שקיימות מספר גרסאות למשמעותו ההיסטורית ולקשר שלו לבלארוס; הדבר עורר ביקורת, מכיוון שסמלים אלה שימשו בעת מלחמת העולם השנייה את משתפי הפעולה עם הנאצים.
ב-1995, כאשר נבחר אלכסנדר לוקשנקו לנשיא, התהפך תהליך הבלארוסיזציה – השפה הרוסית הפכה לשפה רשמית והוצגו סמלים לאומיים חדשים, שהיו מבוססים על הסמלים הסובייטיים.
מאז נמצאת הארץ בתהליכי ריאקציה והתקרבות לרוסיה ועוינות כלפי העולם המערבי.
מאז 1996 קשורה בלארוס עם הפדרציה הרוסית בסדרת אמנות העוסקות בהסרת מכסים, במטבע משותף, ובנושאים קשורים נוספים, שניסו ליצור איחוד בין רוסיה ובלארוס תחת השם "המדינה המאוחדת".
עם זאת, תנועות האופוזיציה בבלארוס תופסות תאוצה ואלה מניפות את הדגל האדום לבן ההיסטורי וסמל הפאהוניה ודורשים את עזיבתו של לוקאשנקו.
הדגל הלבן-אדום-לבן משמש כסמל ההתנגדות ללוקאשנקו.
בלארוס היא רפובליקה שבראשה עומד נשיא בעל סמכויות נרחבות, הנבחר בבחירות כלליות אחת ל-5 שנים.
הנשיא ממנה את ראש הממשלה, האחראי על מינוי השרים בממשלתו.
במוסד המחוקק שני בתים: בית עליון ובו 64 צירים, 8 מהם ממונים על ידי הנשיא ו-56 נבחרים על ידי נציגים של מועצות מקומיות לתקופה של 4 שנים, ובית תחתון ובו 110 צירים, הנבחרים בבחירות כלליות אחת ל-5 שנים.
בחירות כלליות לבית הנבחרים נערכו לראשונה בשנת 1995. כל שופטי בית המשפט העליון ממונים על ידי הנשיא; מחצית משופטי בית המשפט הגבוה לחוקה ממונים אף הם על ידי הנשיא, והמחצית השנייה – על ידי הבית העליון של הפרלמנט.
השלטון הנוכחי בבלארוס מתאפיין בשליטה סמכותנית של הנשיא אלכסנדר לוקשנקו, אשר אף תיאר עצמו כ"בעל סגנון שלטון סמכותני".
על רקע אופיו הדיקטטורי של שלטונו, זכה לוקשנקו לביקורת מהאיחוד האירופי וארצות הברית ולכינוי "הדיקטטור האחרון באירופה".
מאז שנת 1996 תוצאות הבחירות ומשאלי העם אינן מוכרות על ידי משקיפים בינלאומיים.
בבחירות בשנת 2020, על רקע טענות האופוזיציה לזיופים בהיקף נרחב בבחירות, מסר משרד החוץ הגרמני שיש אינדיקציות רבות לזיופים בבחירות.
תנועות אופוזיציה רבות הוצאו מחוץ לחוק, ומנהיגיהן נאסרו או יצאו לגלות.
תומכי לוקשנקו טוענים מנגד שסגנון שלטונו שומר על היציבות הפוליטית והכלכלית במדינה.
מנהיגי האופוזיציה הבולטים כיום הם אלכסנדר קאזולין ואלכסנדר מילינקביץ'.
בבחירות לנשיאות בשנת 2006 הם הפסידו ללוקשנקו.
שניהם נאסרו כשהובילו הפגנות מחאה ודרשו חקירת זיופים בבחירות.
גם סרגיי טיכאנובסקי, מועמד האופוזיציה בבחירות של שנת 2020, נאסר, והוחלף בהמשך על ידי אשתו סבטלנה טיחנובסקאיה, שלאחר הבחירות נמלטה לליטא.
בעקבות התוצאות של הבחירות לנשיאות בלארוס 2020, בהן נטען כי לוקאשנקו זכה ברוב של 80%, רבים מתושבי המדינה יצאו להפגנות המוניות כשהם דורשים בחירות חוזרות ואת התפטרותו של לוקאשנקו, שכיהן באותה עת כראש המדינה זה 26 שנה.
בלארוס מחולקת לשישה מחוזות (אובלסט) ועיר הבירה, המתפקדת כמחוז עצמאי.
מינסק, עיר הבירה, הנחשבת ישות אדמיניסטרטיבית עצמאית (מסומנת בספרה 1).
מחוז ברסט, שבירתו ברסט (מסומן בספרה 2).
מחוז הומל, שבירתו הומל (מסומן בספרה 3).
מחוז הורדנה, שבירתו הרודנה (מסומן בספרה 4).
מחוז מוהילב, שבירתו מוהילב (מסומן בספרה 5).
מחוז מינסק (מסומן בספרה 6).
מחוז ויטבסק, שבירתו ויטבסק (מסומן בספרה 7).
בתקופה הסובייטית הייתה בלארוס אחת הרפובליקות העשירות בברית המועצות.
לאחר התפרקות ברית המועצות נכנסה המדינה למשבר כלכלי עקב היפרדותה מברית המועצות והפיכתה למדינה עצמאית.
בשנים הראשונות שרר מחסור בחומרי גלם.
בשנים הראשונות התבצעה הפרטה של הכלכלה, אך ב-1995 הכריז הנשיא אלכסנדר לוקשנקו על מדיניות כלכלית חדשה: "כלכלת השוק הסוציאליסטית".
שיטה זו אינה שונה מכלכלה ריכוזית בסגנון הקומוניזם: המדינה שולטת על המחירים, השכר, שער החליפין.
השלטון אינו אוסר על עסקים פרטיים, אך עושה הכול כדי שלא יוכלו להתקיים.
בתקופת שלטונו של לוקשנקו מלאימה המדינה מפעלים ובנקים ומגדילה את שליטתה על הכלכלה.
ההפרטות המעטות שמתבצעות הן ברמת העירייה והעסקים הקטנים.
סחר החוץ מתנהל בעיקר עם רוסיה, פולין, גרמניה, אוקראינה ולטביה.
תקציב הממשלה הגבוה (בין 45%-50% מהתמ"ג) מלמד על כך שהכלכלה סוציאליסטית וכי יש מעורבות גדולה של המדינה במשק.
ב-1997 חתמו רוסיה ובלארוס על הסכם איחוד מוניטרי ביניהן.
המשבר הפיננסי שפקד את רוסיה בשנת 1998 – משבר הרובל, פגע קשות בבלארוס, התלויה בביקוש מרוסיה, אשר צנח.
מאז שנת 2000, עם השיפור במצב הכלכלי ברוסיה, נהנית בלארוס מצמיחה גבוהה (6.7% בממוצע בין 2000–2006).
ואולם צמיחה זו אינה נשענת על בסיס יציב, בעקבות היעדר תנאים מתאימים להשקעות, היעדר רפורמות, ותלות גבוהה ברוסיה.
כלכלת בלארוס מורכבת מ-44% תעשייה, 42% שירותים ו-14% חקלאות.
האבטלה במדינה נמוכה, ועומדת על 2.7% מכוח העבודה; התפלגות העובדים היא: 26.5% בייצור, 53.5% בשירותים ו-20% בחקלאות.
ענפי התעשייה העיקריים הם ייצור מזון, כימיקלים, דשנים, טקסטיל, חומרי בניין, ציוד חקלאי וציוד תעשייתי.
30% משטח המדינה (63 מיליון דונם) משמשים את החקלאות.
הגידולים העיקריים הם שעורה, שיבולת-שועל, חיטה, תפוחי אדמה, פשתן, טבק, סלק סוכר, ירקות ופירות.
כ-14% מהשטח (בעיקר בצפון המדינה) משמשים למרעה.
מגדלים בעיקר בקר, חזירים, כבשים וסוסים.
נמלי תעופה בינלאומיים מצויים במינסק ובהומל.
בבלארוס ישנם 3,969,400 קווי טלפון, כ-1,000,000 טלפונים סלולריים, שלושה מיליון מקלטי רדיו ו-3.2 מיליון טלוויזיות.
שידורי טלוויזיה בשטח בלארוס החלו בשנת 1956. בשנת 1993 הוקמה החברה הלאומית הממלכתית לטלוויזיה ורדיו.
בהזמנת הסוכנות הלאומית לחקר החלל בוצעו שיגורים של כמה לווייני תקשורת על ידי סין.
נופה גבעי ומישורי ברובו שיפוע כללי דרומה.
שטחים רבים בדרום הם ביצות או ביצות שיובשו.
חבל דזרז'ינסקי הוא האזור ההררי היחיד במדינה, ופסגתו 356 מטר.
בכל שטחה של בלארוס אקלים יבשתי ולכן בחורף הטמפרטורה הממוצעת בה היא מינוס 6 מעלות צלזיוס ובקיץ 18 מעלות צלזיוס.
מקווי המים של המדינה הם 21,000 נהרות ונחלים, שהחשובים שבהם הם הדנייפר והנימן.
לאורך נהר פריפיאט, בעיקר באזור דרום בלארוס, משתרעות ביצות פריפיאט, שטח גדול של אדמה ביצתית.
שטחן של הביצות כ-98,400 קמ"ר והן משתרעות לאורך 480 ק"מ ממערב למזרח ו-225 ק"מ מצפון לדרום.
לפני מלחמת העולם השנייה הייתה מרבית האוכלוסייה בערים מורכבת מיהודים ופולנים, ואילו בני העם הבלארוסי התגוררו בעיקר באזורים הכפריים.
האוכלוסייה הפולנית סבלה מרדיפות המשטר הקומוניסטי לפני ואחרי המלחמה: רבים מהפולנים המשכילים הוצאו להורג, הוגלו לסיביר ולמרכז אסיה או גורשו לפולין.
גם כיום השלטון הנוכחי של רפובליקת בלארוס מערים קשיים על פעילות חברתית ותרבותית של פולנים.
האוכלוסייה בבלארוס מורכבת מ-78% בלארוסים, 13% רוסים, 4% פולנים, 3% אוקראינים, 1% יהודים ו-1% של מיעוטים אחרים.
קצב גידול האוכלוסייה השנתי הוא שלילי, ועומד על 0.2%-.